KKNK verskuif feesterrein in 2018 - My Matzikama | My Matzikama
Die KKNK verskuif sy gewilde feesterrein in 2018 na die meer sentraal geleë Oudtshoorn en Vredestraat Sportterreine.
Dié aankondiging is deur Rhodé Snyman, uitvoerende hoof van Kunste Onbeperk, die maatskappy wat die KKNK aanbied, gedoen.
Volgens Snyman het terugvoer van borge, feesgangers en inwoners aanleiding tot dié skuif gegee. “Borge en feesgangers verkies ’n feesterrein wat sentraal tot die hartklop van die KKNK is en die nuwe feesterrein by die kruising van Voortrekkerweg met Baron van Reedestraat en Langenhovenweg, is dus ideaal,” sê sy.
Snyman wys verder daarop dat daar geen inwoners is in dié gedeelte van Vredestraat wat tydelik gesluit sal moet word nie en dat die vlakke van ongerief wat met tydelike inrigting gepaard gaan, dus veel minder sal wees.
Sy sê feesgangers sal alles waaraan hulle die afgelope agt jaar in die Rivierbuurt gewoond was, én meer, op die nuwe terrein ervaar. “Benewens die aand- en dagverhoog, Liplekker met sy deli- en wynproeë, verskeie stalletjies, kroeë en kuier- en rusareas, verskuif die ATKV-Speelbos ook na die feesterrein.
Die gewilde Kunsmark word op die Vredestraat Sportterrein ingerig. Dié area huisves ook die pretpark en mallemeule. Kaartjies na die feesterrein sluit toegang tot ál hierdie vermaak in.
Toegangshekke tot die terrein word in Voortrekkerweg en Vredestraat ingerig. Hekke tot die terrein maak soggens om 10:00 oop.
Enige navrae oor die nuwe terrein kan gerig word aan info@kunste.org.za of 044 203 8600.
Die 15de Suidoosterfees (SOF) vind aanstaande jaar vanaf 26 April tot 1 Mei by die Artscape Teatersentrum in Kaapstad...
Daar is tans reeds ’n vrag voer besig om gelaai te word vir die boere wat sukkel in die...
Boer Soek ʼn Vrou eersdaags terug op die kassie
Die tiende seisoen van die gewilde Boer soek ŉ Vrou-werklikheidsreeks word binnekort op kykNET uitgesaai. Die tien finaliste wat...
Liewe Kersfeesvader volg in voetspore van ander KersflieksVANRHYNSPAS